राज्य विरूद्व भएका सबै प्रकारका अवैधानिक क्रियाकलाप विरूद्व लडेर प्रहरीले राष्ट्रिय शान्ति सुरक्षा कायम गरेका थिए । कानूनको पालना गर्दै र गराउँदै आम जनताको जीउधनको सुरक्षा दिने सवालमा नेपाल प्रहरी २०१२ देखि ०६३ सम्मको इतिहासमा तत्कालीन सरकारद्वारा निर्देशित काम र कर्तव्यमा समग्रमा सफल भएको देखिन्छ । यद्यपि, त्यसबेला पनि राजनीति र प्रशासनिक तागत भएका अपराधीहरूले प्रहरी प्रशासन प्रभावित बनाएका थिए । हर अभिभावकका मनहरूले चाहेर पनि भुल्न नसक्ने केही नजिरमध्ये एउटा हो, २०३८ सालमा पोखरामा भएको नमिता र सुमिता काण्ड ।
